CELEX: 32015R2174
Language: ro
Date: 2015-11-24 00:00:00
Title: Regulamentul de punere în aplicare (UE) 2015/2174 al Comisiei din 24 noiembrie 2015 privind culegerea cu titlu indicativ a bunurilor și serviciilor de mediu, formatul de transmitere a datelor pentru conturile economice de mediu europene și modalitățile, structura și periodicitatea rapoartelor de calitate în temeiul Regulamentului (UE) nr. 691/2011 al Parlamentului European și al Consiliului privind conturile economice de mediu europene (Text cu relevanță pentru SEE)

25.11.2015   
            
            
               RO
            
            
               Jurnalul Oficial al Uniunii Europene
            
            
               L 307/17
            
         REGULAMENTUL DE PUNERE ÎN APLICARE (UE) 2015/2174 AL COMISIEI
   din 24 noiembrie 2015
   privind culegerea cu titlu indicativ a bunurilor și serviciilor de mediu, formatul de transmitere a datelor pentru conturile economice de mediu europene și modalitățile, structura și periodicitatea rapoartelor de calitate în temeiul Regulamentului (UE) nr. 691/2011 al Parlamentului European și al Consiliului privind conturile economice de mediu europene
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 691/2011 al Parlamentului European și al Consiliului din 6 iulie 2011 privind conturile economice de mediu europene (1), în special articolul 3 alineatul (5), articolul 6 alineatul (2) și articolul 7 alineatul (3),
   întrucât:
   
               (1)
            
            
               Conturile economice de mediu europene stabilite în Regulamentul (UE) nr. 691/2011 au o structură modulară și, în special, există un modul pentru conturile sectorului bunurilor și serviciilor de mediu prevăzut în anexa V.
            
         
               (2)
            
            
               Până la 31 decembrie 2015, Comisia ar trebui să elaboreze o culegere cu titlu indicativ a bunurilor și serviciilor de mediu și a activităților economice care urmează să facă obiectul anexei V.
            
         
               (3)
            
            
               În conformitate cu articolul 6 din Regulamentul (UE) nr. 691/2011, statele membre ar trebui să transmită datele statistice în format electronic, în conformitate cu un format tehnic adecvat care urmează să fie stabilit de către Comisie. Inițiativa privind schimbul de date și metadate statistice (SDMX) referitoare la standardele statistice și tehnice pentru schimbul și punerea în comun a datelor și metadatelor a fost lansată de Banca Reglementelor Internaționale, Banca Centrală Europeană, Comisia (Eurostat), Fondul Monetar Internațional, Organizația pentru Cooperare și Dezvoltare Economică (OCDE), Organizația Națiunilor Unite și Banca Mondială. SDMX oferă standarde statistice și tehnice pentru schimbul de statistici oficiale. Prin urmare, ar trebui să se introducă un format tehnic în conformitate cu aceste standarde. Statelor membre ar trebui să li se pună la dispoziție orientări privind modul de implementare a acestor formate, în conformitate cu cerințele prezentului regulament. Aceste orientări ar trebui să fie elaborate de Comisie (Eurostat) în strânsă cooperare cu statele membre în cadrul sistemului statistic european.
            
         
               (4)
            
            
               Aplicarea unui standard unic pentru schimbul și transmiterea de date pentru statisticile reglementate de Regulamentul (UE) nr. 691/2011 ar contribui în mod pozitiv la integrarea procesului de lucru din acest domeniu statistic.
            
         
               (5)
            
            
               În conformitate cu articolul 7 alineatul (2) din Regulamentul (UE) nr. 691/2011, statele membre ar trebui să furnizeze Comisiei (Eurostat) un raport privind calitatea datelor transmise.
            
         
               (6)
            
            
               În conformitate cu articolul 7 alineatul (3) din Regulamentul (UE) nr. 691/2011, Comisia ar trebui să adopte acte de punere în aplicare în vederea definirii modalităților, structurii și periodicității rapoartelor de calitate.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului Sistemului Statistic European,
            
         ADOPTĂ PREZENTUL REGULAMENT:
   Articolul 1
   Culegere cu titlu indicativ a bunurilor și serviciilor de mediu și a activităților economice
   Culegerea cu titlu indicativ a bunurilor și serviciilor de mediu și a activităților economice este instituită așa cum se prevede în anexă.
   Articolul 2
   Formatul tehnic de transmitere a datelor
   Statele membre transmit datele solicitate prin Regulamentul (UE) nr. 691/2011 folosind formate de date conforme cu SDMX. Comisia (Eurostat) pune la dispoziție o documentație detaliată privind formatele respective.
   Articolul 3
   Modalitățile, structura și periodicitatea rapoartelor de calitate
   (1)   În fiecare an, statele membre furnizează Comisiei (Eurostat) rapoarte privind calitatea datelor transmise în conformitate cu Regulamentul (UE) nr. 691/2011 în aceleași termene de transmitere ca cele prevăzute în anexele I-VI, secțiunea 4 din respectivul regulament.
   (2)   Rapoartele de calitate cuprind următoarele informații:
   
               (a)
            
            
               calitatea surselor utilizate pentru datele transmise în conformitate cu Regulamentul (UE) nr. 691/2011;
            
         
               (b)
            
            
               ajustările aduse statisticilor de bază pentru ca rezultatele să fie aliniate la conceptele și definițiile conturilor sau pentru alte motive metodologice;
            
         
               (c)
            
            
               estimarea și compilarea de date care nu pot fi extrase direct din surse statistice;
            
         
               (d)
            
            
               rupturile în seriile cronologice rezultate din schimbările de metodologie sau de surse de date și măsurile luate pentru a asigura serii cronologice cât mai comparabile posibil.
            
         Articolul 4
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 noiembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 192, 22.7.2011, p. 1.
   
      ANEXĂ
      Pentru a facilita o aplicare uniformă a anexei V la Regulamentul (UE) nr. 691/2011, prezenta anexă stabilește o culegere cu titlu indicativ a bunurilor și serviciilor de mediu și a activităților economice. Culegerea cuprinde o listă de bunuri și servicii de mediu și o listă de activități economice.
      Bunurile, serviciile și activitățile economice ar trebui să fie relevante la nivel național. Următoarele aspecte pot fi utilizate pentru a evalua relevanța la nivel național:
      
                  (a)
               
               
                  producția de bunuri și servicii și activitățile economice sunt semnificative din punct de vedere statistic în țara în cauză;
               
            
                  (b)
               
               
                  există surse de date pentru estimarea bunurilor, serviciilor și activităților economice.
               
            Culegerea cu titlu indicativ nu este exhaustivă și nu exclude existența altor bunuri și servicii de mediu și a altor activități economice relevante la nivel național.
      
         Bunuri și servicii de mediu
      
      
                  —
               
               
                  Produse ecologice agricole (vegetale și animale) și de acvacultură și servicii de sprijin;
               
            
                  —
               
               
                  Combustibil lemnos; alte tipuri de lemn atunci când se conformează măsurilor privind sustenabilitatea;
               
            
                  —
               
               
                  Servicii de reabilitare a siturilor miniere;
               
            
                  —
               
               
                  Servicii de captare a apei de scurgere pentru a preveni contaminarea apelor subterane;
               
            
                  —
               
               
                  Echipamente de transport electrice și mai eficiente din punct de vedere al resurselor; țevi de eșapament și părțile acestora (și filtre de particule);
               
            
                  —
               
               
                  Instrumente, mașini și aparate de analiza poluanților, pentru filtrarea sau purificarea gazelor și lichidelor;
               
            
                  —
               
               
                  Fose septice, grătare și articole similare pentru filtrarea apei la intrarea în canalul de scurgere; pompe pentru tratarea apei reziduale, vehicule pentru colectarea apelor reziduale și curățarea canalelor de colectare, carbon activat pentru filtrarea apei;
               
            
                  —
               
               
                  Tuburi și țevi pentru stațiile de epurare a apelor reziduale, precum și pentru gestionarea apei;
               
            
                  —
               
               
                  Saci și pungi pentru înlocuirea pungilor din plastic; coșuri, cutii, containere și alte recipiente pentru depozitarea și transportul deșeurilor; plăci, blocuri și articole asemănătoare din fibră vegetală, paie sau deșeuri de lemn, aglomerate cu lianți minerali; incineratoare și mașini pentru tratarea deșeurilor (de exemplu utilizate la situri de depozitare a deșeurilor);
               
            
                  —
               
               
                  Containere din plumb pentru deșeuri radioactive;
               
            
                  —
               
               
                  Servicii de întreținere și de reparații pentru reducerea pierderilor de apă;
               
            
                  —
               
               
                  Echipament specific pentru producerea de energie din surse regenerabile: de exemplu, sisteme de stocare a biogazului, cazane pe lemne și alte aparate, panouri solare și celule fotovoltaice, turbine hidraulice și roți hidraulice, turbine eoliene;
               
            
                  —
               
               
                  Biocarburanți;
               
            
                  —
               
               
                  Mangal atunci când se conformează măsurilor privind sustenabilitatea;
               
            
                  —
               
               
                  Bunuri pentru izolarea termică și acustică în principal a clădirilor: de exemplu, produse din plută, ferestre cu trei straturi de izolare, materialele izolante pentru izolarea fațadelor, a acoperișurilor și a altor elemente de clădiri, cum ar fi materiale fabricate din fibră de sticlă, lână de rocă, celuloză, polimeri, poliuretan și altele;
               
            
                  —
               
               
                  Recipiente din lemn recondiționate;
               
            
                  —
               
               
                  Echipamente specifice produse pentru protecția mediului și gestionarea resurselor: de exemplu, termostate pentru reglarea căldurii și a răcirii, robinete termostatice, pompe de căldură, cazane cu condensare, instalațiile solare pentru încălzirea apei;
               
            
                  —
               
               
                  Lămpi cu descărcare, precum lămpile la joasă presiune (de exemplu, lămpi fluorescente compacte) și aparate de uz casnic mai eficiente;
               
            
                  —
               
               
                  Cauciuc regenerat sub forme primare sau în plăci, foi sau benzi, saci și pungi din bioplastic;
               
            
                  —
               
               
                  Mașini pentru recuperarea metalelor;
               
            
                  —
               
               
                  Servicii de întreținere, reparare și instalare pentru bunurile ecologice;
               
            
                  —
               
               
                  Energie electrică, gaz și energie termică din surse regenerabile;
               
            
                  —
               
               
                  Apă desalinizată și apă de ploaie colectată; întreținerea conductelor de apă pentru reducerea pierderilor de apă;
               
            
                  —
               
               
                  Servicii de canalizare: de exemplu, colectarea, transportul și tratarea apelor reziduale, exploatarea, întreținerea și curățarea sistemelor de canalizare;
               
            
                  —
               
               
                  Servicii de colectare, tratare și eliminare a deșeurilor nepericuloase și periculoase;
               
            
                  —
               
               
                  Servicii de tratare și eliminare a deșeurilor nucleare;
               
            
                  —
               
               
                  Servicii de recuperare a materialelor; materii prime secundare;
               
            
                  —
               
               
                  Servicii de decontaminare și asanare a solului, a apelor subterane și a apelor de suprafață;
               
            
                  —
               
               
                  Servicii de decontaminare și asanare a aerului;
               
            
                  —
               
               
                  Alte servicii de decontaminare și servicii specializate de control al poluării;
               
            
                  —
               
               
                  Clădiri cu consum redus de energie și pasive și renovarea din punct de vedere energetic a clădirilor existente;
               
            
                  —
               
               
                  Servicii de întreținere și de reparare a rețelelor de apă;
               
            
                  —
               
               
                  Stații de epurare a apelor reziduale și de tratare a deșeurilor și sisteme de canalizare;
               
            
                  —
               
               
                  Centrale electrice bazate pe surse regenerabile, inclusiv instalarea de panouri fotovoltaice;
               
            
                  —
               
               
                  Lucrări de izolare acustică;
               
            
                  —
               
               
                  Servicii de inginerie și de arhitectură pentru clădiri cu consum redus de energie și pasive și renovarea din punct de vedere energetic a clădirilor existente;
               
            
                  —
               
               
                  Servicii de inginerie și de arhitectură pentru proiecte axate pe energia din surse regenerabile;
               
            
                  —
               
               
                  Servicii de inginerie și de arhitectură pentru proiecte de gestionare a apelor, a apelor reziduale și a deșeurilor;
               
            
                  —
               
               
                  Servicii de inspecție tehnică a vehiculelor de transport rutier în ceea ce privește emisiile atmosferice;
               
            
                  —
               
               
                  Servicii de cercetare și dezvoltare pentru protecția mediului și gestionarea resurselor;
               
            
                  —
               
               
                  Servicii de consultanță în materie de mediu;
               
            
                  —
               
               
                  Deșeuri publice și colectarea deșeurilor de pe străzi;
               
            
                  —
               
               
                  Servicii de administrare pentru protecția mediului și gestionarea resurselor;
               
            
                  —
               
               
                  Servicii de formare în domeniul protecției mediului și al gestionării resurselor;
               
            
                  —
               
               
                  Servicii de mediu prestate de organizații asociative;
               
            
                  —
               
               
                  Servicii prestate în rezervații naturale, inclusiv de protejare a faunei și florei sălbatice.
               
            
         Activități economice de mediu
      
      
                  —
               
               
                  Activități agricole ecologice (producția vegetală și animalieră) și servicii de sprijin;
               
            
                  —
               
               
                  Combustibil lemnos; alte tipuri de producție de lemn atunci când se conformează măsurilor privind sustenabilitatea;
               
            
                  —
               
               
                  Reabilitarea siturilor miniere;
               
            
                  —
               
               
                  Captarea apei de scurgere pentru a preveni contaminarea apelor subterane;
               
            
                  —
               
               
                  Fabricarea de echipamente de transport electrice și mai eficiente din punct de vedere al resurselor; țevi de eșapament și părțile acestora (și filtre de particule);
               
            
                  —
               
               
                  Fabricarea de instrumente, mașini și aparate de analiză a poluanților, pentru filtrarea sau purificarea gazelor și lichidelor;
               
            
                  —
               
               
                  Fabricarea de fose septice, grătare și articole similare pentru filtrarea apei la intrarea în canalul de scurgere; pompe pentru tratarea apei reziduale, vehicule pentru colectarea apelor reziduale și curățarea canalelor de colectare, carbon activat pentru filtrarea apei;
               
            
                  —
               
               
                  Fabricarea de tuburi și țevi pentru stațiile de epurare a apelor reziduale, precum și pentru gestionarea apei;
               
            
                  —
               
               
                  Fabricarea de saci și pungi pentru înlocuirea pungilor din plastic; coșuri, cutii, containere și alte recipiente pentru depozitarea și transportul deșeurilor; plăci, blocuri și articole asemănătoare din fibră vegetală, paie sau deșeuri de lemn, aglomerate cu lianți minerali; incineratoare și mașini pentru tratarea deșeurilor (de exemplu utilizate la situri de depozitare a deșeurilor);
               
            
                  —
               
               
                  Fabricarea de containere din plumb pentru deșeuri radioactive;
               
            
                  —
               
               
                  Activități de întreținere și de reparații pentru reducerea pierderilor de apă;
               
            
                  —
               
               
                  Fabricarea de echipament specific pentru producerea de energie din surse regenerabile: de exemplu, sisteme de stocare a biogazului, cazane pe lemne și alte aparate, panouri solare și celule fotovoltaice, turbine hidraulice și roți hidraulice, turbine eoliene;
               
            
                  —
               
               
                  Fabricarea de biocombustibili;
               
            
                  —
               
               
                  Fabricarea de mangal conform măsurilor privind sustenabilitatea;
               
            
                  —
               
               
                  Fabricarea de bunuri pentru izolarea termică și acustică în principal a clădirilor: de exemplu, produse din plută, ferestre cu trei straturi de izolare, materialele izolante pentru izolarea fațadelor, a acoperișurilor și a altor elemente de clădiri, cum ar fi materiale fabricate din fibră de sticlă, lână de rocă, celuloză, polimeri, poliuretan și altele;
               
            
                  —
               
               
                  Recondiționarea recipientelor din lemn;
               
            
                  —
               
               
                  Fabricarea de echipamente specifice produse pentru protecția mediului și gestionarea resurselor: de exemplu, termostate pentru reglarea căldurii și a răcirii, robinete termostatice, pompe de căldură, cazane cu condensare, instalații solare pentru încălzirea apei;
               
            
                  —
               
               
                  Fabricarea de lămpi cu descărcare, precum lămpile la joasă presiune (de exemplu, lămpi fluorescente compacte) și aparate de uz casnic mai eficiente;
               
            
                  —
               
               
                  Fabricarea de cauciuc regenerat sub forme primare sau în plăci, foi sau benzi, saci și pungi din bioplastic;
               
            
                  —
               
               
                  Fabricarea de mașini pentru recuperarea metalelor;
               
            
                  —
               
               
                  Activități de întreținere, reparare și instalare pentru bunurile ecologice;
               
            
                  —
               
               
                  Producerea de energie electrică, gaz și energie termică din surse regenerabile;
               
            
                  —
               
               
                  Desalinizarea apei și colectarea apei de ploaie; întreținerea conductelor de apă pentru reducerea pierderilor de apă;
               
            
                  —
               
               
                  Furnizarea de servicii de canalizare: de exemplu, colectarea, transportul și tratarea apelor reziduale, exploatarea, întreținerea și curățarea sistemelor de canalizare;
               
            
                  —
               
               
                  Furnizarea de servicii de colectare, tratare și eliminare a deșeurilor nepericuloase și periculoase;
               
            
                  —
               
               
                  Furnizarea de servicii de tratare și eliminare a deșeurilor nucleare;
               
            
                  —
               
               
                  Furnizarea de servicii de recuperare a materialelor; producerea de materii prime secundare;
               
            
                  —
               
               
                  Furnizarea de servicii de decontaminare și asanare a solului, a apelor subterane și a apelor de suprafață;
               
            
                  —
               
               
                  Furnizarea de servicii de decontaminare și asanare a aerului;
               
            
                  —
               
               
                  Furnizarea de alte servicii de decontaminare și servicii specializate de control al poluării;
               
            
                  —
               
               
                  Construirea de clădiri cu consum redus de energie și pasive și renovarea din punct de vedere energetic a clădirilor existente;
               
            
                  —
               
               
                  Întreținerea și repararea rețelelor de apă;
               
            
                  —
               
               
                  Lucrări de construcții pentru stațiile de epurare a apelor reziduale și de tratare a deșeurilor și sisteme de canalizare;
               
            
                  —
               
               
                  Lucrări de construcții pentru centrale electrice bazate pe surse regenerabile, inclusiv instalarea de panouri fotovoltaice;
               
            
                  —
               
               
                  Lucrări de izolare acustică;
               
            
                  —
               
               
                  Servicii de inginerie și de arhitectură pentru clădiri cu consum redus de energie și pasive și renovarea din punct de vedere energetic a clădirilor existente;
               
            
                  —
               
               
                  Servicii de inginerie și de arhitectură pentru proiecte axate pe energia din surse regenerabile;
               
            
                  —
               
               
                  Servicii de inginerie și de arhitectură pentru proiecte de gestionare a apelor, a apelor reziduale și a deșeurilor;
               
            
                  —
               
               
                  Servicii de inspecție tehnică a vehiculelor de transport rutier în ceea ce privește emisiile atmosferice;
               
            
                  —
               
               
                  Servicii de cercetare și dezvoltare pentru protecția mediului și gestionarea resurselor;
               
            
                  —
               
               
                  Servicii de consultanță în materie de mediu;
               
            
                  —
               
               
                  Deșeuri publice și colectarea deșeurilor de pe străzi;
               
            
                  —
               
               
                  Servicii de administrare pentru protecția mediului și gestionarea resurselor;
               
            
                  —
               
               
                  Servicii de formare în domeniul protecției mediului și al gestionării resurselor;
               
            
                  —
               
               
                  Servicii de mediu prestate de organizații asociative;
               
            
                  —
               
               
                  Servicii prestate în rezervații naturale, inclusiv de protejare a faunei și florei sălbatice.